ระเบียบ ก.บ.ศป. ว่าด้วยการลาของข้าราชการศาลปกครองและลูกจ้างสํานักงานศาลปกครองพ.ศ. ๒๕๖๓ โดยที่เป็นการสมควรมีระเบียบว่าด้วยการลาของข้าราชการศาลปกครองและลูกจ้างสํานักงาน ศาลปกครองอาศัยอํานาจตามความในมาตรา ๔๑/๘ (๑) และ (๙) แห่งพระราชบัญญัติจัดตั้ง ศาลปกครองและวิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้ง ศาลปกครองและวิธีพิจารณาคดีปกครอง (ฉบับที่ ๙) พ.ศ. ๒๕๖๐ ก.บ.ศป. จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบ ก.บ.ศป. ว่าด้วยการลาของข้าราชการศาลปกครอง และลูกจ้างสํานักงานศาลปกครอง พ.ศ. ๒๕๖๓"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบ กฎ ข้อบังคับ ประกาศ หรือคําสั่งอื่นใดในส่วนที่มีกําหนดไว้แล้ว ในระเบียบนี้ หรือซึ่งขัดหรือแย้งกับระเบียบนี้ ให้ใช้ระเบียบนี้แทนในกรณีที่มิได้กําหนดหลักเกณฑ์และวิธีการไว้ในระเบียบนี้ ให้นําระเบียบของทางราชการ มาใช้บังคับโดยอนุโลม เว้นแต่ ก.บ.ศป. จะมีมติเป็นอย่างอื่นข้อ ๔ ในระเบียบนี้"เลขาธิการ" หมายความว่า เลขาธิการสํานักงานศาลปกครอง"ข้าราชการศาลปกครอง" หมายความว่า ตุลาการในศาลปกครองสูงสุด ตุลาการ ในศาลปกครองชั้นต้น ตุลาการประจําศาลปกครองชั้นต้น ข้าราชการฝ่ายศาลปกครอง และ ให้หมายความรวมถึงลูกจ้างสํานักงานศาลปกครองด้วย"ลูกจ้างสํานักงานศาลปกครอง" หมายความว่า ลูกจ้างประจําและลูกจ้างชั่วคราว"สํานักงานศาล" หมายความว่า สํานักงานศาลปกครองสูงสุด สํานักงานศาลปกครองกลาง และสํานักงานศาลปกครองในภูมิภาค"หน่วยงานในสังกัด" หมายความว่า สํานักงานศาล สํานัก วิทยาลัย และหน่วยงาน ที่เรียกชื่ออย่างอื่นที่มีฐานะเทียบเท่าสํานักงานศาล สํานัก วิทยาลัย ที่อยู่ในสังกัดสํานักงานศาลปกครอง"เข้ารับการตรวจเลือก" หมายความว่า เข้ารับการตรวจเลือกเพื่อรับราชการเป็น ทหารกองประจําการ ตามกฎหมายว่าด้วยการรับราชการทหาร"เข้ารับการเตรียมพล" หมายความว่า เข้ารับการระดมพล เข้ารับการตรวจสอบพล เข้ารับ การฝึกวิชาทหาร หรือเข้ารับการทดลองความพรั่งพร้อม ตามกฎหมายว่าด้วยการรับราชการทหาร"ลาติดตามคู่สมรส" หมายความว่า ลาติดตามสามีหรือภริยาโดยชอบด้วยกฎหมายที่เป็น ข้าราชการหรือพนักงานรัฐวิสาหกิจซึ่งไปปฏิบัติหน้าที่ราชการหรือไปปฏิบัติงานในต่างประเทศหรือ ทางราชการสั่งให้ไปปฏิบัติงานในต่างประเทศตั้งแต่หนึ่งปีขึ้นไปตามความต้องการของทางราชการ ตามพระราชกฤษฎีกาเกี่ยวกับการกําหนดหลักเกณฑ์การสั่งให้ข้าราชการไปทําการซึ่งให้นับเวลาระหว่างนั้น เหมือนเต็มเวลาราชการ แต่ไม่รวมถึงกรณีที่คู่สมรสลาไปศึกษา ฝึกอบรม ปฏิบัติการวิจัย หรือดูงาน ณ ต่างประเทศข้อ ๕ ให้ประธานกรรมการบริหารศาลปกครองรักษาการตามระเบียบนี้ และให้มีอํานาจ ออกประกาศ คําสั่ง หรือหลักเกณฑ์เพื่อปฏิบัติให้เป็นไปตามระเบียบนี้ข้อ ๖ ให้ ก.บ.ศป. มีอํานาจตีความและวินิจฉัยปัญหาที่เกี่ยวกับการปฏิบัติตามระเบียบนี้หมวด ๑ บททั่วไป ข้อ ๗ การลาแบ่งออกเป็น ๑๑ ประเภท ดังต่อไปนี้(๑) การลาป่วย(๒) การลาคลอดบุตร(๓) การลาไปช่วยเหลือภริยาที่คลอดบุตร(๔) การลากิจส่วนตัว(๕) การลาพักผ่อน(๖) การลาอุปสมบทหรือการลาไปประกอบพิธีฮัจญ์(๗) การลาเข้ารับการตรวจเลือกหรือเข้ารับการเตรียมพล(๘) การลาไปศึกษา ฝึกอบรม ปฏิบัติการวิจัย หรือดูงาน(๙) การลาไปปฏิบัติงานในองค์การระหว่างประเทศ(๑๐) การลาติดตามคู่สมรส(๑๑) การลาไปฟื้นฟูสมรรถภาพด้านอาชีพข้อ ๘ การลาทุกประเภทตามระเบียบนี้ ถ้ามีกฎหมาย ระเบียบ หรือมติคณะรัฐมนตรี กําหนดเกี่ยวกับการลาประเภทใดไว้เป็นพิเศษ ผู้ลาและผู้มีอํานาจอนุญาตจะต้องปฏิบัติตามกฎหมาย ระเบียบ หรือมติคณะรัฐมนตรีเกี่ยวกับการลาประเภทนั้นด้วยข้อ ๙ ผู้มีอํานาจอนุญาตและการใช้อํานาจอนุญาตการลาแต่ละประเภทของข้าราชการ ศาลปกครอง ให้เป็นไปตามตารางที่กําหนดไว้ท้ายระเบียบนี้ สําหรับการลาของเลขาธิการให้ประธาน ศาลปกครองสูงสุดเป็นผู้พิจารณาอนุญาตผู้มีอํานาจอนุญาตจะมอบอํานาจโดยทําเป็นหนังสือให้แก่ผู้ดํารงตําแหน่งอื่นเป็นผู้พิจารณา อนุญาตแทนก็ได้ โดยให้คํานึงถึงระดับตําแหน่งและความรับผิดชอบของผู้รับมอบอํานาจเป็นสําคัญ ทั้งนี้ ผู้มอบอํานาจจะกําหนดให้ผู้รับมอบอํานาจมอบอํานาจให้ผู้ดํารงตําแหน่งอื่นเป็นผู้พิจารณาอนุญาตแทน ต่อไป โดยจะกําหนดหลักเกณฑ์หรือเงื่อนไขในการใช้อํานาจนั้นไว้ด้วยหรือไม่ก็ได้การลาของข้าราชการศาลปกครองในช่วงก่อนและหลังวันหยุดราชการประจําสัปดาห์หรือ วันหยุดราชการประจําปีซึ่งทําให้มีวันหยุดต่อเนื่องกัน ให้ผู้มีอํานาจอนุญาตใช้ดุลพินิจตามความเหมาะสม และจําเป็นที่จะอนุญาตให้ลาได้ โดยมิให้เสียหายแก่การปฏิบัติราชการข้อ ๑๐ เพื่อประโยชน์ในการตรวจสอบการลาหยุดของข้าราชการศาลปกครองให้หน่วยงาน ในสังกัดแต่ละแห่งจัดให้มีการบันทึกการลาหยุดราชการของข้าราชการศาลปกครองแยกตามประเภท หรือพฤติการณ์พิเศษ หรือเหตุแห่งการลาข้อ ๑๑ ข้าราชการศาลปกครองผู้ใดได้รับคําสั่งให้ไปช่วยราชการหรือปฏิบัติหน้าที่ ณ ศาลปกครองอื่นหรือหน่วยงานในสังกัดอื่นที่ตนมิได้อยู่ในสังกัด แล้วแต่กรณี หากประสงค์จะลาป่วย ลาคลอดบุตร ลาไปช่วยเหลือภริยาที่คลอดบุตร ลากิจส่วนตัว ลาพักผ่อน ลาอุปสมบทหรือ ลาไปประกอบพิธีฮัจญ์ ลาเข้ารับการตรวจเลือกหรือเข้ารับการเตรียมพล หรือลาไปฟื้นฟูสมรรถภาพ ด้านอาชีพ ในช่วงเวลาที่ไปช่วยราชการหรือปฏิบัติหน้าที่ ให้เสนอขออนุญาตลาต่อประธาน ศาลปกครองสูงสุดหรืออธิบดีศาลปกครองชั้นต้นที่ไปช่วยราชการ หรือผู้บังคับบัญชาของหน่วยงาน ที่ไปช่วยราชการหรือปฏิบัติหน้าที่จนถึงผู้มีอํานาจอนุญาต แล้วให้สํานักงานศาลปกครองหรือหน่วยงาน ในสังกัดนั้นรายงานจํานวนวันลาให้ศาลปกครองต้นสังกัดหรือหน่วยงานต้นสังกัดของผู้นั้นทราบอย่างน้อย ปีละครั้งการลาประเภทอื่นนอกจากที่ระบุไว้ในวรรคหนึ่ง ให้เสนอขออนุญาตการลาต่อผู้มีอํานาจ อนุญาตตามหลักเกณฑ์ที่กําหนดสําหรับการลาประเภทนั้นข้อ ๑๒ การนับวันลาตามระเบียบนี้ให้นับตามปีงบประมาณการนับวันลาเพื่อประโยชน์ในการเสนอหรือจัดส่งใบลา การอนุญาตให้ลาและคํานวณวันลา ให้นับต่อเนื่องกัน โดยนับวันหยุดราชการที่อยู่ในระหว่างวันลาประเภทเดียวกันรวมเป็นวันลาด้วย เว้นแต่การนับเพื่อประโยชน์ในการคํานวณวันลา สําหรับวันลาป่วยที่มิใช่วันลาป่วยตามกฎหมายว่าด้วย การสงเคราะห์ข้าราชการผู้ได้รับอันตรายหรือการป่วยเจ็บเพราะเหตุปฏิบัติราชการ วันลาไปช่วยเหลือ ภริยาที่คลอดบุตร วันลากิจส่วนตัว และวันลาพักผ่อน ให้นับเฉพาะวันทําการการลาป่วยหรือลากิจส่วนตัวซึ่งมีระยะเวลาต่อเนื่องกัน จะเป็นในปีงบประมาณเดียวกันหรือ ไม่ก็ตาม ให้นับเป็นการลาครั้งหนึ่ง ถ้าจํานวนวันลาครั้งหนึ่งรวมกันเกินอํานาจของผู้มีอํานาจอนุญาต ระดับใด ให้นําใบลาเสนอขึ้นไปตามลําดับจนถึงผู้มีอํานาจอนุญาตข้าราชการศาลปกครองที่ได้รับอนุญาตให้ลาไปช่วยเหลือภริยาที่คลอดบุตร ลากิจส่วนตัว ซึ่งมิใช่ลากิจส่วนตัวเพื่อเลี้ยงดูบุตรตามข้อ ๒๒ หรือลาพักผ่อน ซึ่งได้หยุดราชการไปยังไม่ครบกําหนด ถ้ามีราชการจําเป็นเกิดขึ้นผู้บังคับบัญชาหรือผู้มีอํานาจอนุญาตจะเรียกตัวมาปฏิบัติราชการระหว่าง การลาก็ได้การลาครึ่งวันในตอนเช้าหรือตอนบ่าย ให้นับเป็นการลาครึ่งวันตามประเภทของการลานั้น ๆข้าราชการศาลปกครองซึ่งได้รับอนุญาตให้ลา หากประสงค์จะยกเลิกวันลาที่ยังไม่ได้หยุดราชการ ให้เสนอขอยกเลิกวันลาต่อผู้มีอํานาจอนุญาตหรือผู้บังคับบัญชาตามลําดับจนถึงผู้มีอํานาจอนุญาตให้ลา และให้ถือว่าการลาเป็นอันสิ้นสุดก่อนวันมาปฏิบัติราชการการลาของข้าราชการศาลปกครองที่ถูกเรียกกลับมาปฏิบัติราชการระหว่างการลา ให้ถือว่า สิ้นสุดก่อนวันมาปฏิบัติราชการ เว้นแต่ผู้มีอํานาจอนุญาตเห็นว่าการเดินทางต้องใช้เวลา ให้ถือว่าสิ้นสุด ก่อนวันเดินทางกลับข้อ ๑๓ การลาให้ใช้ใบลาตามแบบท้ายระเบียบนี้ เว้นแต่ในกรณีจําเป็นหรือรีบด่วนจะใช้ ใบลาที่มีข้อความไม่ครบถ้วนตามแบบหรือจะลาโดยวิธีการอย่างอื่นก็ได้ แต่ต้องส่งใบลาตามแบบ ในวันแรกที่มาปฏิบัติราชการประธานศาลปกครองสูงสุดหรือสํานักงานศาลปกครองอาจนําระบบอิเล็กทรอนิกส์มาใช้ ในการเสนอใบลา อนุญาตให้ลา หรือยกเลิกวันลา กับการลาประเภทหนึ่งประเภทใดตามข้อ ๗ ได้ ตามที่เห็นสมควร ทั้งนี้ ระบบอิเล็กทรอนิกส์ดังกล่าวจะต้องเป็นระบบที่มีความปลอดภัย รัดกุม สามารถตรวจสอบตัวบุคคล และเก็บข้อมูลเกี่ยวกับการลาเป็นหลักฐานในราชการได้ข้อ ๑๔ ข้าราชการศาลปกครองซึ่งประสงค์จะไปต่างประเทศในระหว่างการลาตามระเบียบนี้ หรือในระหว่างวันหยุดราชการ ให้เสนอขออนุญาตต่อประธานศาลปกครองสูงสุด อธิบดีศาลปกครอง ชั้นต้น ผู้อํานวยการหลักสูตรการฝึกอบรมตุลาการประจําศาลปกครองชั้นต้น หรือผู้บังคับบัญชา ตามลําดับจนถึงเลขาธิการ แล้วแต่กรณีข้อ ๑๕ ข้าราชการศาลปกครองผู้ใดไม่สามารถมาปฏิบัติราชการได้ อันเนื่องมาจาก พฤติการณ์พิเศษซึ่งเกิดขึ้นกับบุคคลทั่วไปในท้องที่นั้น หรือพฤติการณ์พิเศษซึ่งเกิดขึ้นกับข้าราชการ ศาลปกครองผู้นั้นและมิได้เกิดจากความประมาทเลินเล่อหรือความผิดของข้าราชการศาลปกครอง ผู้นั้นเอง โดยพฤติการณ์พิเศษดังกล่าวร้ายแรงจนเป็นเหตุขัดขวางทําให้ไม่สามารถมาปฏิบัติราชการ ณ สถานที่ตั้งตามปกติ ให้ข้าราชการศาลปกครองผู้นั้นรีบรายงานพฤติการณ์ที่เกิดขึ้นรวมทั้งอุปสรรค ขัดขวางที่ทําให้มาปฏิบัติราชการไม่ได้ต่อประธานศาลปกครองสูงสุด อธิบดีศาลปกครองชั้นต้น ผู้อํานวยการหลักสูตรการฝึกอบรมตุลาการประจําศาลปกครองชั้นต้น หรือผู้บังคับบัญชาตามลําดับจนถึง เลขาธิการ แล้วแต่กรณี ทันทีในวันแรกที่มาปฏิบัติราชการในกรณีที่ประธานศาลปกครองสูงสุด อธิบดีศาลปกครองชั้นต้น ผู้อํานวยการหลักสูตร การฝึกอบรมตุลาการประจําศาลปกครองชั้นต้น หรือเลขาธิการเห็นว่าการที่ข้าราชการศาลปกครองผู้นั้น ไม่สามารถมาปฏิบัติราชการได้ เป็นเพราะพฤติการณ์พิเศษตามวรรคหนึ่ง ให้สั่งให้การหยุดราชการ ของข้าราชการศาลปกครองผู้นั้นไม่นับเป็นวันลาตามจํานวนวันที่ไม่มาปฏิบัติราชการได้อันเนื่องมาจาก พฤติการณ์พิเศษดังกล่าว ถ้าเห็นว่าไม่เป็นพฤติการณ์พิเศษ ให้ถือว่าวันที่ข้าราชการศาลปกครองผู้นั้น ไม่มาปฏิบัติราชการเป็นวันลากิจส่วนตัวข้อ ๑๖ การลาทุกประเภท การหยุดราชการเพราะพฤติการณ์พิเศษ และการไปต่างประเทศ ของประธานศาลปกครองสูงสุด ให้อยู่ในดุลพินิจของประธานศาลปกครองสูงสุด และแจ้งให้ ก.ศป. ทราบข้อ ๑๗ การให้ได้รับเงินเดือนหรือค่าจ้างระหว่างการลา ให้เป็นไปตามพระราชกฤษฎีกา เกี่ยวกับการจ่ายเงินเดือน เงินปี บําเหน็จ บํานาญ และเงินอื่นในลักษณะเดียวกัน และระเบียบว่าด้วย การจ่ายค่าจ้างลูกจ้างของส่วนราชการ แล้วแต่กรณีหมวด ๒ สิทธิการลาแต่ละประเภทส่วนที่ ๑การลาป่วย ข้อ ๑๘ ข้าราชการศาลปกครองซึ่งประสงค์จะลาป่วยเพื่อรักษาตัว ให้เสนอหรือจัดส่งใบลา ต่อผู้มีอํานาจอนุญาตหรือผู้บังคับบัญชาตามลําดับจนถึงผู้มีอํานาจอนุญาตก่อนหรือในวันที่ลา เว้นแต่ ในกรณีจําเป็นจะเสนอหรือจัดส่งใบลาในวันแรกที่มาปฏิบัติราชการก็ได้ในกรณีที่ข้าราชการศาลปกครองผู้ขอลามีอาการป่วยจนไม่สามารถจะลงชื่อในใบลาได้ จะให้ผู้อื่นลาแทนก็ได้ แต่เมื่อสามารถลงชื่อได้แล้วให้เสนอหรือจัดส่งใบลาโดยเร็วการลาป่วยตั้งแต่สามสิบวันขึ้นไป ต้องมีใบรับรองแพทย์ซึ่งเป็นผู้ที่ได้ขึ้นทะเบียนและ รับใบอนุญาตเป็นผู้ประกอบวิชาชีพเวชกรรมแนบไปกับใบลาด้วย ในกรณีจําเป็นหรือเห็นสมควร ผู้มีอํานาจอนุญาตจะสั่งให้ใช้ใบรับรองแพทย์อื่นซึ่งผู้มีอํานาจอนุญาตเห็นชอบก็ได้การลาป่วยไม่ถึงสามสิบวัน ไม่ว่าจะเป็นการลาครั้งเดียวหรือหลายครั้งติดต่อกัน ถ้าผู้มีอํานาจ อนุญาตเห็นสมควร จะสั่งให้มีใบรับรองแพทย์ตามวรรคสามประกอบใบลา หรือสั่งให้ผู้ลาไปรับ การตรวจจากแพทย์ของทางราชการเพื่อประกอบการพิจารณาอนุญาตก็ได้ส่วน ๒ การลาคลอดบุตร ข้อ ๑๙ ข้าราชการศาลปกครองซึ่งประสงค์จะลาคลอดบุตร ให้เสนอใบลาต่อผู้มีอํานาจ อนุญาตหรือผู้บังคับบัญชาตามลําดับจนถึงผู้มีอํานาจอนุญาตก่อนหรือในวันที่ลา เว้นแต่ไม่สามารถ จะลงชื่อในใบลาได้ จะให้ผู้อื่นลาแทนก็ได้ แต่เมื่อสามารถลงชื่อได้แล้ว ให้เสนอหรือจัดส่งใบลาโดยเร็ว และมีสิทธิลาคลอดบุตรครั้งหนึ่งได้เก้าสิบวัน โดยไม่ต้องมีใบรับรองแพทย์การลาคลอดบุตรจะลาในวันที่คลอด ก่อนหรือหลังวันที่คลอดบุตรก็ได้ แต่เมื่อรวมวันลาแล้ว ต้องไม่เกินเก้าสิบวันการลาคลอดบุตรคาบเกี่ยวกับการลาประเภทใดซึ่งยังไม่ครบกําหนดวันลาของการลาประเภทนั้น ให้ถือว่าการลาประเภทนั้นสิ้นสุดลง และให้นับเป็นการลาคลอดบุตรตั้งแต่วันเริ่มวันลาคลอดบุตรข้าราชการศาลปกครองที่ได้รับอนุญาตให้ลาคลอดบุตรและได้หยุดราชการไปแล้ว แต่ไม่ได้ คลอดบุตรตามกําหนด หากประสงค์จะขอยกเลิกวันลาคลอดบุตรที่หยุดไป ให้ผู้มีอํานาจอนุญาต พิจารณาอนุญาตให้ยกเลิกวันลาคลอดบุตรได้ โดยให้ถือว่าวันที่ได้หยุดราชการไปแล้วเป็นวันลากิจส่วนตัวส่วน ๓ การลาไปช่วยเหลือภริยาที่คลอดบุตร ข้อ ๒๐ ข้าราชการศาลปกครองซึ่งประสงค์จะลาไปช่วยเหลือภริยาโดยชอบด้วยกฎหมาย ที่คลอดบุตร ให้เสนอหรือจัดส่งใบลาต่อผู้มีอํานาจอนุญาตหรือผู้บังคับบัญชาตามลําดับจนถึงผู้มีอํานาจ อนุญาตก่อนหรือในวันที่ลาภายในเก้าสิบวัน นับแต่วันที่คลอดบุตร และให้มีสิทธิลาไปช่วยเหลือภริยา ที่คลอดบุตรครั้งหนึ่งติดต่อกันได้ไม่เกินสิบห้าวันทําการผู้มีอํานาจอนุญาตตามวรรคหนึ่ง อาจให้แสดงหลักฐานประกอบการพิจารณาอนุญาตด้วยก็ได้ส่วน ๔ การลากิจส่วนตัว ข้อ ๒๑ ข้าราชการศาลปกครองซึ่งประสงค์จะลากิจส่วนตัว ให้เสนอหรือจัดส่งใบลา ต่อผู้มีอํานาจอนุญาตหรือผู้บังคับบัญชาตามลําดับจนถึงผู้มีอํานาจอนุญาต และเมื่อได้รับอนุญาตแล้ว จึงจะหยุดราชการได้ เว้นแต่มีเหตุจําเป็นไม่สามารถรอรับอนุญาตได้ทัน จะเสนอหรือจัดส่งใบลา พร้อมด้วยระบุเหตุจําเป็นไว้แล้วหยุดราชการไปก่อนก็ได้ แต่จะต้องชี้แจงเหตุผลให้ผู้มีอํานาจอนุญาต ทราบโดยเร็วในกรณีมีเหตุพิเศษที่ไม่อาจเสนอหรือจัดส่งใบลาก่อนตามวรรคหนึ่งได้ ให้เสนอหรือจัดส่งใบลา พร้อมทั้งเหตุผลความจําเป็นต่อผู้มีอํานาจอนุญาตหรือผู้บังคับบัญชาตามลําดับจนถึงผู้มีอํานาจอนุญาต ทันทีในวันแรกที่มาปฏิบัติราชการข้อ ๒๒ ข้าราชการศาลปกครองที่ลาคลอดบุตรตามข้อ ๑๙ แล้ว หากประสงค์จะลากิจ ส่วนตัวเพื่อเลี้ยงดูบุตรให้มีสิทธิลาต่อเนื่องจากการลาคลอดบุตรได้ไม่เกินหนึ่งร้อยห้าสิบวันทําการให้ข้าราชการศาลปกครองที่ลาตามวรรคหนึ่ง มีสิทธินําจํานวนวันลากิจส่วนตัวซึ่งมีสิทธิลา โดยได้รับเงินเดือนที่เหลือในปีนั้นมาใช้ เพื่อให้ได้รับเงินเดือนระหว่างลาได้ไม่เกินจํานวนวันลากิจส่วนตัว ที่เหลือนั้นได้ ทั้งนี้ จะต้องแจ้งการขอใช้สิทธิพร้อมกับการลากิจส่วนตัวเพื่อเลี้ยงดูบุตรส่วน ๕ การลาพักผ่อน ข้อ ๒๓ ข้าราชการศาลปกครองมีสิทธิลาพักผ่อนประจําปีในปีงบประมาณหนึ่งได้สิบวันทําการ เว้นแต่ข้าราชการศาลปกครองดังต่อไปนี้ไม่มีสิทธิลาพักผ่อนประจําปีในปีที่ได้รับการแต่งตั้ง หรือบรรจุเข้ารับราชการยังไม่ถึงหกเดือน(๑) ผู้ซึ่งได้รับการแต่งตั้งหรือบรรจุเข้ารับราชการเป็นข้าราชการครั้งแรก(๒) ผู้ซึ่งลาออกจากราชการเพราะเหตุส่วนตัว แล้วต่อมาได้รับการแต่งตั้งหรือบรรจุเข้ารับ ราชการอีก(๓) ผู้ซึ่งลาออกจากราชการเพื่อดํารงตําแหน่งทางการเมืองหรือเพื่อสมัครรับเลือกตั้งแล้วต่อมา ได้รับการแต่งตั้งหรือบรรจุเข้ารับราชการหลังหกเดือน นับแต่วันออกจากราชการ(๔) ผู้ซึ่งถูกสั่งให้ออกจากราชการในกรณีอื่น นอกจากกรณีไปรับราชการทหารตามกฎหมาย ว่าด้วยการรับราชการทหาร และกรณีไปปฏิบัติงานใด ๆ ตามความประสงค์ของทางราชการ แล้วต่อมาได้รับการบรรจุเข้ารับราชการอีก(๕) ผู้ซึ่งเกษียณอายุราชการก่อนเข้ารับการแต่งตั้งเป็นตุลาการศาลปกครอง(๖) ผู้ซึ่งลาออกจากราชการเพราะเหตุอื่นใดที่มิใช่การลาออกเพื่อเข้ารับการแต่งตั้งเป็นตุลาการ ศาลปกครองข้อ ๒๔ ถ้าในปีใดข้าราชการศาลปกครองผู้ใดมิได้ลาพักผ่อนประจําปี หรือลาพักผ่อน ประจําปีแล้วแต่ไม่ครบสิบวันทําการ ให้สะสมวันที่ยังมิได้ลาในปีนั้นรวมเข้ากับปีต่อ ๆ ไปได้ แต่วันลา พักผ่อนสะสมรวมกับวันลาพักผ่อนในปีปัจจุบันจะต้องไม่เกินยี่สิบวันทําการสําหรับผู้ที่ได้รับราชการติดต่อกันมาแล้วไม่น้อยกว่าสิบปี ให้มีสิทธินําวันลาพักผ่อนสะสม รวมกับวันลาพักผ่อนในปีปัจจุบันได้ไม่เกินสามสิบวันทําการเพื่อประโยชน์ในการคํานวณสิทธิการลาพักผ่อน ให้นับเวลาราชการของข้าราชการที่ลาออก เพื่อเข้ารับการแต่งตั้งเป็นข้าราชการตุลาการศาลปกครอง รวมเป็นเวลาราชการของข้าราชการตุลาการ ศาลปกครองนั้นและให้ถือว่าเป็นการรับราชการติดต่อกันการอนุญาตให้ลาพักผ่อนตามวรรคหนึ่ง ให้ผู้มีอํานาจอนุญาตคํานึงถึงประโยชน์ที่ทางราชการ จะได้รับและประโยชน์ในด้านการเพิ่มพูนประสิทธิภาพการทํางานของข้าราชการศาลปกครองผู้ขอลาข้อ ๒๕ ข้าราชการศาลปกครองซึ่งประสงค์จะลาพักผ่อน ให้เสนอหรือจัดส่งใบลาต่อผู้มี อํานาจอนุญาตหรือผู้บังคับบัญชาตามลําดับจนถึงผู้มีอํานาจอนุญาต และเมื่อได้รับอนุญาตแล้วจึงจะหยุด ราชการได้ข้อ ๒๖ การอนุญาตให้ลาพักผ่อน ผู้มีอํานาจอนุญาตจะอนุญาตให้ลาครั้งเดียวหรือ หลายครั้งก็ได้ โดยมิให้เสียหายแก่ราชการข้อ ๒๗ ข้าราชการศาลปกครองผู้ที่ปฏิบัติงานในหน้าที่ประจําในจังหวัดชายแดนภาคใต้ ต่อเนื่องกันไม่น้อยกว่าสามเดือน มีสิทธิลาพักผ่อนประจําปีในปีงบประมาณหนึ่งได้เพิ่มขึ้นอีกสิบวันทําการ ทั้งนี้ ต้องเป็นผู้ที่ได้รับสิทธิลาพักผ่อนปกติอยู่ก่อนแล้ว ถ้าในปีใดมิได้ลาพักผ่อนประจําปี หรือ ลาพักผ่อนประจําปีแล้วแต่ไม่ครบยี่สิบวันทําการ ให้สะสมวันที่ยังมิได้ลาในปีนั้นรวมเข้ากับปีต่อ ๆ ไปได้ แต่วันลาพักผ่อนสะสมรวมกับวันลาพักผ่อนในปีงบประมาณปัจจุบันจะต้องไม่เกินสี่สิบวันทําการ และกรณีข้าราชการศาลปกครองพ้นจากการปฏิบัติหน้าที่ประจําในจังหวัดชายแดนภาคใต้ ให้ถือว่า การลาพักผ่อนดังกล่าวเป็นสิทธิตามตัวในปีงบประมาณนั้นเท่านั้น หากพ้นปีงบประมาณดังกล่าว ให้คํานวณและสะสมวันลาพักผ่อนตามปกติส่วน ๖ การลาอุปสมบทหรือการลาไปประกอบพิธีฮัจญ์ ข้อ ๒๘ ข้าราชการศาลปกครองซึ่งประสงค์จะลาอุปสมบทในพระพุทธศาสนา หรือ ข้าราชการศาลปกครองที่นับถือศาสนาอิสลามซึ่งประสงค์จะลาไปประกอบพิธีฮัจญ์ ณ เมืองเมกกะ ประเทศซาอุดีอาระเบีย ให้เสนอหรือจัดส่งใบลาต่อผู้มีอํานาจอนุญาตหรือผู้บังคับบัญชาตามลําดับจนถึง ผู้มีอํานาจอนุญาตก่อนวันอุปสมบทหรือก่อนวันเดินทางไปประกอบพิธีฮัจญ์ไม่น้อยกว่าหกสิบวันในกรณีมีเหตุพิเศษไม่อาจเสนอหรือจัดส่งใบลาล่วงหน้าได้ตามวรรคหนึ่ง ให้ชี้แจงเหตุผล ความจําเป็นประกอบการลา และให้อยู่ในดุลพินิจของผู้มีอํานาจอนุญาตที่จะพิจารณาให้ลาหรือไม่ก็ได้ข้อ ๒๙ ข้าราชการศาลปกครองที่ได้รับพระราชทานพระบรมราชานุญาตให้ลาอุปสมบทหรือ ได้รับอนุญาตให้ลาไปประกอบพิธีฮัจญ์ตามข้อ ๒๘ แล้ว จะต้องอุปสมบทหรือออกเดินทางไปประกอบ พิธีฮัจญ์ภายในสิบวัน นับแต่วันเริ่มลา และจะต้องกลับมารายงานตัวเข้าปฏิบัติราชการภายในห้าวัน นับแต่วันที่ลาสิกขา หรือวันที่เดินทางกลับถึงประเทศไทยหลังจากการเดินทางไปประกอบพิธีฮัจญ์ ทั้งนี้ ให้นับระยะเวลาที่จะต้องกลับมารายงานตัวดังกล่าวรวมอยู่ภายในระยะเวลาที่ได้รับอนุญาตการลาด้วยข้าราชการศาลปกครองที่ได้รับพระราชทานพระบรมราชานุญาตให้ลาอุปสมบทหรือได้รับอนุญาต ให้ลาไปประกอบพิธีฮัจญ์และได้หยุดราชการไปแล้ว หากปรากฏว่ามีปัญหาอุปสรรคทําให้ไม่สามารถ อุปสมบทหรือไปประกอบพิธีฮัจญ์ตามที่ขอลาไว้ เมื่อได้รายงานตัวกลับเข้าปฏิบัติราชการตามปกติและ ขอยกเลิกวันลา ให้ผู้มีอํานาจอนุญาตพิจารณาอนุญาตให้ยกเลิกวันลาอุปสมบทหรือไปประกอบพิธีฮัจญ์ โดยให้ถือว่าวันที่หยุดราชการไปแล้วเป็นวันลากิจส่วนตัวส่วน ๗ การลาเข้ารับการตรวจเลือกหรือเข้ารับการเตรียมพล ข้อ ๓๐ ข้าราชการศาลปกครองที่ได้รับหมายเรียกเข้ารับการตรวจเลือก ให้รายงานลาต่อผู้มี อํานาจอนุญาตหรือผู้บังคับบัญชาก่อนวันเข้ารับการตรวจเลือกไม่น้อยกว่าสี่สิบแปดชั่วโมง ส่วนข้าราชการศาลปกครองที่ได้รับหมายเรียกเข้ารับการเตรียมพล ให้รายงานลาต่อผู้มีอํานาจอนุญาต หรือผู้บังคับบัญชาภายในสี่สิบแปดชั่วโมง นับแต่เวลารับหมายเรียกเป็นต้นไป และให้ไปเข้ารับการตรวจเลือก หรือเข้ารับการเตรียมพลตามวันเวลาในหมายเรียกนั้นโดยไม่ต้องรอรับคําสั่งอนุญาต และให้ผู้บังคับบัญชา เสนอรายงานลาไปตามลําดับจนถึงผู้มีอํานาจอนุญาตข้อ ๓๑ เมื่อข้าราชการศาลปกครองที่ลานั้นพ้นจากการเข้ารับการตรวจเลือกหรือเข้ารับ การเตรียมพลแล้ว ให้มารายงานตัวกลับเข้าปฏิบัติราชการตามปกติต่อผู้มีอํานาจอนุญาตหรือ ผู้บังคับบัญชาภายในเจ็ดวัน เว้นแต่กรณีที่มีเหตุจําเป็น ผู้มีอํานาจอนุญาตอาจขยายเวลาให้ได้ แต่รวมแล้วไม่เกินสิบห้าวันส่วน ๘ การลาไปศึกษา ฝึกอบรม ปฏิบัติการวิจัย หรือดูงาน ข้อ ๓๒ ข้าราชการศาลปกครองซึ่งประสงค์จะลาไปศึกษา ฝึกอบรม ปฏิบัติการวิจัย หรือดูงานในประเทศหรือต่างประเทศ ให้ดําเนินการ ดังต่อไปนี้(๑) ในกรณีของข้าราชการตุลาการศาลปกครอง(ก) ตุลาการในศาลปกครองชั้นต้น ให้เสนอหรือจัดส่งใบลาผ่านอธิบดีศาลปกครองชั้นต้น เพื่อทําความเห็นประกอบการพิจารณาจนถึงประธานศาลปกครองสูงสุดเพื่อพิจารณาอนุญาต โดยความเห็นชอบของ ก.ศป.(ข) ตุลาการประจําศาลปกครองชั้นต้นซึ่งผ่านการประเมินผลการฝึกอบรมตามหลักสูตรที่ ก.ศป. กําหนด ให้เสนอหรือจัดส่งใบลาผ่านอธิบดีศาลปกครองชั้นต้นเพื่อทําความเห็นประกอบ การพิจารณาจนถึงประธานศาลปกครองสูงสุดเพื่อพิจารณาอนุญาตโดยความเห็นชอบของ ก.ศป.(ค) ตุลาการประจําศาลปกครองชั้นต้นซึ่งอยู่ระหว่างการฝึกอบรมตามหลักสูตรที่ ก.ศป. กําหนด ให้เสนอหรือจัดส่งใบลาผ่านผู้อํานวยการหลักสูตรการฝึกอบรมตุลาการประจําศาลปกครอง ชั้นต้นเพื่อทําความเห็นประกอบการพิจารณาจนถึงประธานศาลปกครองสูงสุดเพื่อพิจารณาอนุญาต โดยความเห็นชอบของ ก.ศป.(ง) กรณีอื่นนอกจาก (ก) (ข) และ (ค) ให้เสนอใบลาต่อประธานศาลปกครองสูงสุด เพื่อพิจารณาอนุญาตโดยความเห็นชอบของ ก.ศป.(๒) ในกรณีของข้าราชการฝ่ายศาลปกครองและลูกจ้างสํานักงานศาลปกครอง(ก) เลขาธิการ ให้เสนอใบลาต่อประธานศาลปกครองสูงสุดเพื่อพิจารณาอนุญาต(ข) กรณีอื่นนอกจาก (ก) ให้เสนอหรือจัดส่งใบลาผ่านผู้บังคับบัญชาเพื่อทําความเห็น ประกอบการพิจารณาจนถึงเลขาธิการเพื่อพิจารณาอนุญาตข้อ ๓๓ ให้สํานักงานศาลปกครองจัดทําสัญญาผูกมัดข้าราชการศาลปกครองที่ไปศึกษา ฝึกอบรม หรือปฏิบัติการวิจัยในต่างประเทศ หรือศึกษาเพิ่มเติมในประเทศให้กลับมาปฏิบัติราชการ ในศาลปกครองหรือสํานักงานศาลปกครองตามหลักเกณฑ์ วิธีการ และแบบที่กําหนดส่วน ๙ การลาไปปฏิบัติงานในองค์การระหว่างประเทศ ข้อ ๓๔ การลาไปปฏิบัติงานในองค์การระหว่างประเทศของข้าราชการศาลปกครอง ให้ถือปฏิบัติตามหลักเกณฑ์ที่กําหนดไว้ในพระราชกฤษฎีกาเกี่ยวกับการกําหนดหลักเกณฑ์การสั่งให้ ข้าราชการไปทําการซึ่งให้นับเวลาระหว่างนั้นเหมือนเต็มเวลาราชการ และดําเนินการ ดังต่อไปนี้(๑) ในกรณีของข้าราชการตุลาการศาลปกครอง(ก) ตุลาการในศาลปกครองชั้นต้น ให้เสนอหรือจัดส่งใบลาผ่านอธิบดีศาลปกครองชั้นต้น เพื่อทําความเห็นประกอบการพิจารณาจนถึงประธานศาลปกครองสูงสุดเพื่อพิจารณาอนุญาต โดยความเห็นชอบของ ก.ศป.(ข) ตุลาการประจําศาลปกครองชั้นต้นซึ่งผ่านการประเมินผลการฝึกอบรมตามหลักสูตรที่ ก.ศป. กําหนด ให้เสนอหรือจัดส่งใบลาผ่านอธิบดีศาลปกครองชั้นต้นเพื่อทําความเห็นประกอบ การพิจารณาจนถึงประธานศาลปกครองสูงสุดเพื่อพิจารณาอนุญาตโดยความเห็นชอบของ ก.ศป.(ค) ตุลาการประจําศาลปกครองชั้นต้นซึ่งอยู่ระหว่างการฝึกอบรมตามหลักสูตรที่ ก.ศป. กําหนด ให้เสนอหรือจัดส่งใบลาผ่านผู้อํานวยการหลักสูตรการฝึกอบรมตุลาการประจําศาลปกครอง ชั้นต้นเพื่อทําความเห็นประกอบการพิจารณาจนถึงประธานศาลปกครองสูงสุดเพื่อพิจารณาอนุญาต โดยความเห็นชอบของ ก.ศป.(ง) กรณีอื่นนอกจาก (ก) (ข) และ (ค) ให้เสนอใบลาต่อประธานศาลปกครองสูงสุด เพื่อพิจารณาอนุญาตโดยความเห็นชอบของ ก.ศป.(๒) ในกรณีของข้าราชการฝ่ายศาลปกครองและลูกจ้างสํานักงานศาลปกครอง(ก) เลขาธิการ ให้เสนอใบลาต่อประธานศาลปกครองสูงสุดเพื่อพิจารณาอนุญาต(ข) กรณีอื่นนอกจาก (ก) ให้เสนอหรือจัดส่งใบลาผ่านผู้บังคับบัญชาเพื่อทําความเห็น ประกอบการพิจารณาจนถึงประธานศาลปกครองสูงสุดเพื่อพิจารณาอนุญาตข้อ ๓๕ ข้าราชการศาลปกครองที่ลาไปปฏิบัติงานในองค์การระหว่างประเทศ เมื่อปฏิบัติงาน แล้วเสร็จ ให้รายงานตัวเข้าปฏิบัติหน้าที่ราชการภายในสิบห้าวัน นับแต่วันครบกําหนดเวลาและ ให้รายงานผลเกี่ยวกับการลาไปปฏิบัติงานให้ประธานศาลปกครองสูงสุดทราบภายในสามสิบวัน นับแต่วันที่กลับมาปฏิบัติหน้าที่ราชการการรายงานผลการไปปฏิบัติงานตามวรรคหนึ่ง ให้ใช้แบบรายงานตามที่กําหนดไว้ท้ายระเบียบนี้ส่วน ๑๐ การลาติดตามคู่สมรส ข้อ ๓๖ ข้าราชการศาลปกครองซึ่งประสงค์จะลาติดตามคู่สมรส ให้ลาได้ไม่เกินสองปี และในกรณีจําเป็นอาจอนุญาตให้ลาต่อได้อีกสองปี แต่เมื่อรวมแล้วต้องไม่เกินสี่ปี ถ้าเกินสี่ปี ให้ลาออก จากราชการ โดยให้ดําเนินการ ดังต่อไปนี้(๑) ในกรณีของข้าราชการตุลาการศาลปกครอง(ก) ตุลาการในศาลปกครองชั้นต้น ให้เสนอหรือจัดส่งใบลาผ่านอธิบดีศาลปกครองชั้นต้น เพื่อทําความเห็นประกอบการพิจารณาจนถึงประธานศาลปกครองสูงสุดเพื่อพิจารณาอนุญาต(ข) ตุลาการประจําศาลปกครองชั้นต้นซึ่งผ่านการประเมินผลการฝึกอบรมตามหลักสูตรที่ ก.ศป. กําหนด ให้เสนอหรือจัดส่งใบลาผ่านอธิบดีศาลปกครองชั้นต้นเพื่อทําความเห็นประกอบ การพิจารณาจนถึงประธานศาลปกครองสูงสุดเพื่อพิจารณาอนุญาต(ค) ตุลาการประจําศาลปกครองชั้นต้นซึ่งอยู่ระหว่างการฝึกอบรมตามหลักสูตรที่ ก.ศป. กําหนด ให้เสนอหรือจัดส่งใบลาผ่านผู้อํานวยการหลักสูตรการฝึกอบรมตุลาการประจําศาลปกครอง ชั้นต้นเพื่อทําความเห็นประกอบการพิจารณาจนถึงประธานศาลปกครองสูงสุดเพื่อพิจารณาอนุญาต(ง) กรณีอื่นนอกจาก (ก) (ข) และ (ค) ให้เสนอใบลาต่อประธานศาลปกครองสูงสุด เพื่อพิจารณาอนุญาต(๒) ในกรณีของข้าราชการฝ่ายศาลปกครองและลูกจ้างสํานักงานศาลปกครอง(ก) เลขาธิการ ให้เสนอใบลาต่อประธานศาลปกครองสูงสุดเพื่อพิจารณาอนุญาต(ข) กรณีอื่นนอกจาก (ก) ให้เสนอหรือจัดส่งใบลาผ่านผู้บังคับบัญชาเพื่อทําความเห็น ประกอบการพิจารณาจนถึงเลขาธิการเพื่อพิจารณาอนุญาตข้อ ๓๗ การพิจารณาอนุญาตให้ข้าราชการศาลปกครองลาติดตามคู่สมรส ผู้มีอํานาจอนุญาต จะอนุญาตให้ลาครั้งเดียวหรือหลายครั้งก็ได้โดยมิให้เสียหายแก่ราชการ แต่เมื่อรวมแล้วจะต้องไม่เกิน ระยะเวลาตามที่กําหนดในข้อ ๓๖ และจะต้องเป็นกรณีที่คู่สมรสอยู่ปฏิบัติหน้าที่ราชการหรือปฏิบัติงาน ในต่างประเทศเป็นระยะเวลาติดต่อกัน ไม่ว่าจะอยู่ปฏิบัติหน้าที่ราชการหรือปฏิบัติงานในประเทศ เดียวกันหรือไม่ข้อ ๓๘ ข้าราชการศาลปกครองที่ได้ลาติดตามคู่สมรสครบกําหนดระยะเวลาตามข้อ ๓๖ ในช่วงเวลาที่คู่สมรสอยู่ปฏิบัติหน้าที่ราชการหรือปฏิบัติงานในต่างประเทศติดต่อกันคราวหนึ่งแล้ว ไม่มีสิทธิขอลาติดตามคู่สมรสอีก เว้นแต่คู่สมรสจะได้กลับมาปฏิบัติหน้าที่ราชการหรือปฏิบัติงานประจํา ในประเทศไทยแล้วต่อมาได้รับคําสั่งให้ไปปฏิบัติหน้าที่ราชการหรือไปปฏิบัติงานในต่างประเทศอีก จึงจะมีสิทธิขอลาติดตามคู่สมรสตามข้อ ๓๖ ได้ใหม่ส่วน ๑๑ การลาไปฟื้นฟูสมรรถภาพด้านอาชีพ ข้อ ๓๙ ข้าราชการศาลปกครองผู้ใดได้รับอันตรายหรือการป่วยเจ็บเพราะเหตุปฏิบัติราชการ ในหน้าที่หรือถูกประทุษร้ายเพราะเหตุกระทําการตามหน้าที่ จนทําให้ตกเป็นผู้ทุพพลภาพหรือพิการ หากข้าราชการศาลปกครองผู้นั้นประสงค์จะลาไปเข้ารับการฝึกอบรมหลักสูตรเกี่ยวกับการฟื้นฟู สมรรถภาพที่จําเป็นต่อการปฏิบัติหน้าที่ราชการ หรือที่จําเป็นต่อการประกอบอาชีพ แล้วแต่กรณี มีสิทธิลาไปฟื้นฟูสมรรถภาพด้านอาชีพครั้งหนึ่งได้ตามระยะเวลาที่กําหนดไว้ในหลักสูตรที่ประสงค์จะลา แต่ไม่เกินสิบสองเดือน ข้าราชการศาลปกครองที่ได้รับอันตรายหรือการป่วยเจ็บ จนทําให้ตกเป็นผู้ทุพพลภาพหรือ พิการเพราะเหตุอื่นนอกจากที่กําหนดในวรรคหนึ่ง และ ก.ศป. ผู้มีอํานาจสั่งบรรจุ แล้วแต่กรณี พิจารณาแล้วเห็นว่ายังสามารถรับราชการต่อไปได้ หากข้าราชการศาลปกครองผู้นั้นประสงค์จะลาไปเข้ารับ การฝึกอบรมหลักสูตรเกี่ยวกับการฟื้นฟูสมรรถภาพที่จําเป็นต่อการปฏิบัติหน้าที่ราชการ ให้ผู้มีอํานาจ อนุญาตพิจารณาให้ลาไปฟื้นฟูสมรรถภาพด้านอาชีพดังกล่าวครั้งหนึ่งได้ตามระยะเวลาที่กําหนดไว้ ในหลักสูตรที่ประสงค์จะลา แต่ไม่เกินสิบสองเดือนหลักสูตรตามวรรคหนึ่งและวรรคสอง ต้องเป็นหลักสูตรที่ส่วนราชการ หน่วยงานอื่นของรัฐ องค์กรการกุศลอันเป็นสาธารณะหรือสถาบันที่ได้รับการรับรองจากหน่วยงานของทางราชการ เป็นผู้จัด หรือร่วมจัดข้อ ๔๐ ข้าราชการศาลปกครองซึ่งประสงค์จะลาไปฟื้นฟูสมรรถภาพด้านอาชีพตามข้อ ๓๙ ให้เสนอหรือจัดส่งใบลาต่อผู้มีอํานาจอนุญาตหรือผู้บังคับบัญชาตามลําดับจนถึงผู้มีอํานาจอนุญาต พร้อมแสดงหลักฐานเกี่ยวกับหลักสูตรที่ประสงค์จะลา และเอกสารที่เกี่ยวข้อง (ถ้ามี) เพื่อพิจารณาอนุญาต และเมื่อได้รับอนุญาตแล้ว จึงจะหยุดราชการเพื่อไปฟื้นฟูสมรรถภาพด้านอาชีพได้บทเฉพาะกาล ข้อ ๔๑ สิทธิการลาพักผ่อนประจําปีตามข้อ ๒๓ และข้อ ๒๔ ที่กําหนดในระเบียบนี้ หากข้าราชการฝ่ายศาลปกครองผู้ใดมีวันลาพักผ่อนสะสมรวมกับวันลาพักผ่อนในปีงบประมาณปัจจุบัน เกินสามสิบวันทําการอยู่ก่อนวันที่ระเบียบนี้ใช้บังคับ คงได้รับสิทธิและประโยชน์นั้นต่อไปโดยให้ใช้ สิทธิการลาพักผ่อนที่เกินสามสิบวันทําการนั้นภายในกําหนดสามปี เพื่อให้ได้รับสิทธิและประโยชน์ อย่างต่อเนื่องและเหมาะสมผู้มีอํานาจลงนาม ๑ ประกาศ ณ วันที่ ๒๙ กันยายน พ.ศ. ๒๕๖๓ปิยะ ปะตังทาประธานศาลปกครองสูงสุดประธานกรรมการบริหารศาลปกครอง